
Par apropriācijas pārdali
· 1. Pamatojoties uz Likuma par budžetu un finanšu vadību 9.panta piecpadsmito daļu, atbalstīt apropriācijas pārdali 2026. gadā 272 022 euro apmērā no Finanšu ministrijas budžeta apakšprogrammas 41.13.00 "Finansējums VAS "Valsts nekustamie īpašumi" īstenojamiem projektiem un pasākumiem" ilgtermiņa saistību pasākuma "Dotācija VAS "Valsts nekustamie īpašumi" jaunas infrastruktūras izveidei kontroles dienestu funkciju īstenošanai Uriekstes ielā 42B, Rīgā (Kundziņsala)", lai kontroles dienestu funkciju īstenošanai (Valsts robežsardzei un Pārtikas un veterinārajam dienestam) nodrošinātu nepieciešamo mēbeļu un aprīkojuma iegādi, tai skaitā:
· 1.1. 133 202 euro apmērā uz Iekšlietu ministrijas budžeta programmu 10.00.00 "Valsts robežsardzes darbība";
· 1.2. 138 820 euro apmērā uz Zemkopības ministrijas budžeta apakšprogrammu 20.01.00 "Pārtikas nekaitīguma un dzīvnieku veselības valsts uzraudzība un kontrole".
· 2. Finanšu ministrijai, Iekšlietu ministrijai un Zemkopības ministrijai normatīvajos aktos noteiktajā kārtībā sagatavot un iesniegt pieprasījumu valsts budžeta apropriācijas pārdalei atbilstoši šī rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimu par šī rīkojuma 1. punktā minēto apropriācijas pārdali un pēc Saeimas atļaujas saņemšanas veikt apropriācijas pārdali.

